1701588		ECAD6003C

Targedau

	Targed 1
	Datblygu’r elfen wybyddol a deallusol o fewn yr aseiniad.
Rwyf wedi gwella hyn trwy sicrhau bod pob trafodaeth yn cael ei gefnogi gan dystiolaeth.

	Targed 2
	Dechrau cyfuno safbwyntiau i ddangos darllen ehangach.
Rwyf wedi cyfeirnodi mwy nag un ffynhonnell gyda’i gilydd sy’n gwneud yr un pwynt.

	Targed 3
	Gosod teitl ar ddechrau pob darn ysgrifenedig.
Ar ddechrau pob tudalen, nodwyd rhif y bennod, teitl neu is-bennawd.

	Targed 4
	Gwneud defnydd gofalus o’r Llawlyfr Cyfeirnodi Harvard.
[bookmark: cysill]Rwyf wedi gwella hyn trwy gofnodi ffynonellau yn y Rhestr Gyfeirnodi yn ofalus gan ddilyn y Llawlyfr Cyfeirnodi Harvard.

	Targed 5
	Cyfeirio at theorïau/damcaniaethau ehangach o ddysgu.
O fewn yr aseiniad, cefnogwyd pwyntiau’r ymchwil gyda gwaith ymchwil ar theorïau ddysgu wedi cyfoethogi ychydig yn fwy.




[image: Image result for prifysgol y drindod dewi sant]

Rachel Gledhill
BA (Anhr) Addysg Gynradd gyda SAC 
Prifysgol Cymru Y Drindod Dewi Sant 
Mawrth 2020

1701588

ECAD6003C

Pennod 1 – Cyflwyniad
1.1 Nod a rhesymwaith
[bookmark: _GoBack]Nod y prosiect ymchwil yw archwilio effeithiau awtistiaeth ar gynhwysiant plant ag Anhwylder Sbectrwm Awtistig (ASA) mewn ysgol gynradd brif ffrwd. Penodwyd y maes yma gan ei fod o ddiddordeb i’r ymchwilydd ac yn hynod o bwysig o fewn y sector addysg yng Nghymru ar hyn o bryd. Bwriedir adnabod unrhyw fylchau mewn ymchwil ynglŷn â chynhwysiant dysgwyr ag awtistiaeth mewn ysgolion prif ffrwd wrth gynnal yr ymchwil a dadansoddi’r canfyddiadau.
1.2 Amcanion yr ymchwil
Amcan yr ymchwil yw darganfod sut mae ysgolion prif ffrwd yn darparu cymorth i’r dysgwyr sydd â Chyflwr Sbectrwm Awtistig (CSA). Bwriedir darganfod os mae plant awtistig yn elwa o ddysgu mewn dosbarthiadau prif ffrwd, gan ystyried eu datblygiad gwybyddol, emosiynol a chymdeithasol. Fel noda Peer a Reid (2016) pwysigrwydd rôl rhieni fel mater allweddol i athrawon felly ymchwilir i’r ffyrdd mae ysgolion yn sicrhau cydweithrediad rhieni mewn addysg eu plentyn awtistig. Ystyrir ‘difficulties in learning often arise from an unsuitable environment, inappropriate groupings of pupils, inflexible teaching styles, or inaccessible curriculum materials.’ (DfES, 2004:28).  
1.3 Cyd-destun yr astudiaeth
Ystyrir y ffaith bod plant ag awtistiaeth yn dangos anhawster wrth ryngweithio ag eraill sydd yn cael effaith ar eu cynhwysiant mewn ysgol prif ffrwd. Cydnabyddir bod plant a phobl ifanc ag awtistiaeth yn cael eu cydnabod fel dysgwyr sydd ag Anghenion Dysgu Ychwanegol (ADY) sy’n achosi rhwystrau rhag dysgu ac yn gwneud hi’n ofynnol gwneud darpariaeth arbennig ar eu cyfer. Amlwg yw’r ffaith bod dealltwriaeth o ADY yn hanfodol gan ystyried y cwricwlwm newydd sy’n datblygu i Gymru (2019) sydd â phwyslais ar sicrhau mynediad i bawb trwy strwythur y cwricwlwm.
1.4 Dulliau
Er mwyn cyflawni nodau ac amcanion yr ymchwil, defnyddiwyd y dulliau yma o fewn y prosiect:
1. Cyflwyno holiaduron i athrawon a chynorthwywyr;
2. Cynnal arsylwadau anffurfiol amser chwarae, cinio ac yn ystod gwersi prif ffrwd ac o fewn yr Uned Iaith a Lleferydd Babanod a Iau;
3. Arsylwi ar blentyn awtistig o fewn yr Uned Babanod gan ddefnyddio Dull Mosaig (Clark a Moss, 2001) gan dynnu ffotograffau priodol a chymryd nodiadau;
4. Cyfweliadau lled-strwythuredig gydag athrawon dosbarth.

Trwy gasglu gwybodaeth a thystiolaeth gynradd ac eilaidd, gobeithir ehangu ac ychwanegu amryw o ddimensiynau i’r ymchwil wrth ystyried amryw o safbwyntiau a phrofiadau proffesiynol.


















































Pennod 2 - Adolygiad Llenyddiaeth
2.1 Diffinio Anghenion Dysgu Ychwanegol (ADY)
Cyflwynwyd y term Anghenion Addysgol Arbennig (AAA) gan Adroddiad Warnock yn y saithdegau (DES, 1978). Gwelir dylanwad yr adroddiad ynghyd â chyhoeddiad Deddf Addysg (1981) wrth iddynt newid cysyniad ynghylch addysg arbennig gan bwysleisio y dylid blaenoriaethu anghenion addysgol plentyn yn gyntaf ac nid ei anabledd dysgu neu rwystr unigol (DES, 1981). At ddiben yr ymchwil yma, hanfodol yw deall beth yn union a olygir gan AAA. Amlinella Cod Ymarfer AAA Cymru (2004) ‘mae gan blant anghenion addysgol arbennig os oes ganddynt anhawster dysgu sy’n golygu ei bod yn ofynnol gwneud darpariaeth arbennig ar eu cyfer’ (Ll.C, 2004, t.1). Yn debyg, diffinia Hodkinson (2016) ‘SEN refers to children who have learning difficulties and/or disabilities, which make it more difficult for them to learn or access education than most children of the same age’ (Hodkinson, 2016, t.4).
Mae’n wir i ddweud bod y system darpariaeth addysgol yng Nghymru wedi wynebu newidiadau sylweddol dros y blynyddoedd. Yn dilyn cynigion deddfwriaethol cyhoeddedig ar gyfer cefnogi plant a phobl ifanc ag anghenion dysgu ychwanegol, cydnabuwyd dadleuon dros sefydlu'r term AAA (Llywodraeth Cymru, 2014). Cyfateba hyn â dadleuon Hodkinson (2016) a Frederickson a Cline (2009) bod AAA yn derm problemus oherwydd ei fod yn gysylltiedig â chysyniadau negyddol ac yn derm eang sy’n achosi problemau ynghylch gwneud dewisiadau am anghenion unigolyn. O ganlyniad, penderfynwyd disodli’r term ‘Anghenion Addysgol Arbennig (AAA)’ gydag ‘Anghenion Dysgu Ychwanegol (ADY)’ a hefyd disodli Datganiadau AAA gyda Chynllun Datblygu Unigol newydd i gefnogi anghenion plant yn briodol (Ll.C, 2014). Mynna’r Gweinidog Dysgu Gydol Oes, Alun Davies, (2018) bydd y cynigion system newydd yn cyflwyno proses gynhwysol i bob dysgwr a fydd yn sicrhau y bydd barn dysgwyr a barn rhieni yn cael ei ystyried yn barhaus (Ll.C, 2018a). Serch hynny, pwysig yw deall ac adnabod anghenion unigol y dygwyr er mwyn darparu’r cymorth priodol ar eu cyfer, heb osod y disgybl mewn categori (DfES, 2015).
2.2 Nodi dysgwyr ag ADY
Noda Cod Ymarfer AAA (2015) pedair prif gategori AAA, sef: Cyfathrebu a rhyngweithio; Gwybyddiaeth a dysgu; Iechyd cymdeithasol, emosiynol a meddyliol ac Anghenion synhwyraidd a / neu gorfforol (DfES, 2015).  Amcangyfrifodd Adroddiad Warnock (DES, 1978) y gallai cymaint ag 20 y cant o blant brofi AAA, ac y byddai angen Datganiad AAA ar oddeutu 2 y cant o’r plant a phobl ifanc yn Lloegr a Chymru. Canfu ymchwil diweddaraf, ceir 150,000 o ddysgwyr y cydnabyddir yn swyddogol bod ganddynt Anghenion Addysgol Arbennig (AAA) yng Nghymru, ac mae gan 12,000 ohonynt ddatganiadau (Llywodraeth Cynulliad Cymru, 2016). Gwelir bod y ffigur o 2 y cant a ddarparwyd gan Warnock (DES, 1978) yn tanamcangyfrif nifer y plant a fyddai angen y lefel uchaf o ddarpariaeth addysgol (Hodkinson, 2016) ac ystyrir graddfa’r mater yng Nghymru felly.
Amlwg yw’r ffaith bod y disgyblion hyn yn rhan sylweddol o boblogaeth gyffredinol yr ysgolion cynradd a chytuna Rose a Howley (2007) bod angen sylw pellach arnynt o fewn y system addysg. Gwelir ymrwymiad Llywodraeth Cymru i wella arweiniad ynglŷn â’r ddarpariaeth ADY trwy gyhoeddir Deddf ADY newydd i Gymru (2018) a Chod Ymarfer drafft ADY (2018b). Amlyga Estyn (2018) mae llawer o ysgolion yn ymwybodol o’r Cod ADY drafft a defnyddir i gynorthwyo ysgolion i adolygu darpariaeth bresennol a dechrau ffurfio’r defnydd o arfer sy’n canolbwyntio ar yr unigolyn. Wrth wneud hyn, gwelir gwell cyfleodd i ysgolion sicrhau ‘all children achieve their best, become confident individuals living fulfilling lives and make a successful transition into adulthood’ (DfES, 2014b, t.58).
2.3 Diffinio Awtistiaeth
At ddiben yr ymchwiliad yma, canolbwyntir ar y cyflwr awtistiaeth a sut maent yn achosi rhwystrau i blant a phobl ifanc rhag dysgu a derbyn addysg gynhwysol. Er mwyn ymdrin â hyn yn ddyfnach, pwysig yw deall esblygiad y cysyniad o awtistiaeth a'r heriau sy'n wynebu'r grŵp o ddysgwyr, cyhoeddwyd cryn dipyn o lenyddiaeth ar hyn dros y blynyddoedd.  Cafodd awtistiaeth ei ddiffinio yn gyntaf gan wyddonydd Leo Kanner (1943). Yn yr un modd, mae syndrom asperger yn rhannu ei enw â Hans Asperger (1944), ffigur amlwg yn yr ymchwil cynnar i awtistiaeth gweithredu uchel. Awgryma National Autistic Society (2018) bod awtistiaeth yn anabledd datblygiadol gydol oes sy'n achosi nifer o anawsterau ac yn effeithio ar sut mae pobl yn gweld y byd ac yn rhyngweithio ag eraill.
Ceir trafodaeth helaeth ynghylch ymchwilwyr gwyddonol ynglŷn â beth sy’n achosi awtistiaeth ac yn fater sydd dal yn cael ei archwilio heddiw. Yn ystod y 1940au a'r 1950au credwyd bod arddulliau rhieni yn gyfrifol am awtistiaeth (Wing, 2007). Fodd bynnag, mae ymchwil ddiweddarach yn awgrymu bod awtistiaeth yn cael ei achosi gan afreoleidd-dra yn natblygiad yr ymennydd, yn aml cyn genedigaeth sy'n cael ei achosi gan ffactorau genetig (Bailey et al., 1996; Jordan and Powell, 1995). Er hyn, ni all anwybyddu bod awtistiaeth dim bellach yn gyflwr prin fel awgrymodd Kanner (1943) gan amcangyfrifir bod awtistiaeth gan dros 700,000 mil o bobl yn y Deyrnas Unedig, sef mwy nag 1 o bob 100 (autism.org.uk, 2015). Ymhellach, dengys ystadegau Stats Cymru (2016), cafodd 1,478 o ddisgyblion diagnosis o awtistiaeth yn 2003, sydd yn nifer is iawn i gymharu gyda’r 5,327 o ddisgyblion a chafodd diagnosis yn 2016 (StatsCymru, 2016). Ymddengys canlyniadau arolygon yng Nghymru, Lloegr a'r Alban (Newson a Jones, 1992; Jordan a Jones, 1996) cyfraddau diagnosis o awtistiaeth sy'n sylweddol is na’r nifer wedi'u cyfrifo o gyfraddau cyffredinolrwydd. Rhesymeg posib dros hyn yw’r ffaith bod awtistiaeth yn anabledd cudd, hynny yw, nid yw’n anabledd gweladwy ac felly yn anodd ei nodi mewn plant a phobl ifanc (GIG, 2019).
2.4 Nodweddion Awtistiaeth
Yn ôl Glazzard et al (2015), mae plant ag awtistiaeth yn aml yn cael eu trafod fel pe baent yn cynrychioli grŵp homogenaidd o ddysgwyr. Er hyn, defnyddiodd gwyddonwr Lorna Wing (1988) y term ‘autistic spectrum disorder’ (ASD) fel term eang ar gyfer plant a phobl ifanc a oedd yn dangos yr un nodweddion. Gan ystyried hyn, cydnabyddir bod Cyflwr Sbectrwm Awtistig (CSA) yn cynrychioli grŵp amrywiol o ddysgwyr a bydd angen i strategaethau i gefnogi dysgu a datblygiad y plant hyn fod mor amrywiol ag anghenion pob dysgwr (Hodkinson, 2016). Atgyfnertha Llywodraeth Cymru (2018c) efallai y bydd angen teilwra dulliau ar gyfer pob dysgwr yn seiliedig ar ei anghenion a’r lleoliad addysgol penodol. Fel amlyga Amaladoss (2006) mae'n debygol y bydd athrawon yn gyfrifol am addysg plentyn ag awtistiaeth rhyw bryd, cydnabuwyd y bydd dealltwriaeth dda o sut y gellir diwallu eu hanghenion yn hanfodol i’r adwur.
Awgryma National Autistic Society (2011) gall plant ag anhwylder sbectrwm awtistiaeth (ASD) gweld ysgol oherwydd eu anawsterau gyda chyfathrebu, sgiliau cymdeithasol a sensitifrwydd synhwyraidd. Er mwyn cyflawni amacanion yr ymchwil, pwysig yw deall ffactorau sy’n effeithio ar allu plentyn awtistig i ddysgu a datblygu. Ystyrir prif canfyddiadau ymchwil Wing a Gould (1979) i nodweddion awtistiaeth sef rhwystrau cymdeithasol yn bennaf, sy'n gyson â chanfyddiadau cynnar Kanner (1943). Nodir pan oedd rhwystr cymdeithasol yn bresennol, gwelir bod cyfathrebu cymdeithasol ac anhyblygrwydd meddwl ac ymddygiad hefyd yn bresennol, gan ddefnyddio’r term ‘Triawd o Amhariaethau’ i ddisgrifio’r anawsterau a brofir gan y plant hyn (Wing, 1988). Gan gyfeirio yn ôl at bedair prif gategori Cod Ymarfer AAA (2015, t.9), sylwir bod y categori ‘Communication and interaction’ yn gysylltu’n agos â phlant â CSA. ‘These children have difficulty in communication, social interaction and imagination’ (DfE, 2014, t.97-8), sy’n adlewyrchiad clir o gysyniad Wing (1988).
Mae Anhwylder Sbectrwm Awtistiaeth (ASA) yn anhwylder datblygiadol treiddiol sy’n cael ei nodweddu gan ddiffygion cymdeithasol, ymddygiad cyfyngedig ac ailadroddus, gan gynnwys gwahaniaethau synhwyraidd, sy’n cyfyngu neu’n amharu ar weithrediad bob dydd.  
(Diagnostic and Statistical Manual of Mental Disorders, 2013, dyfynnwyd yn Estyn, 2018).  
Gan ystyried y dyfyniad uchod, deallir bod anhyblygrwydd meddwl ac ymddygiad yn ffactor amlwg iawn ym mywyd plentyn awtistig sy’n achosi rhwystrau rhag dysgu a gweithredu pob dydd. Er mwyn deall hyn, ystyrir y ‘social motivational model’ gan Dawson et al (1998) sy’n amlygu bod plant ag awtistiaeth yn ymateb yn llai i wobrau cymdeithasol, sydd felly yn effeithio ar sut maent yn rhyngweithio ag eraill (Chavallier, 2012). Gwelir cysylltiad amlwg â Damcaniaeth y Meddwl a datblygwyd gan Costa a Kallick (2008) sef sgiliau ac agweddau y bydd dysgwyr yn eu defnyddio pan nad yw’r ateb yn glir. Daeth ymchwilwyr Baron-Cohen et al (1985) i’r casgliad bod awtistiaeth yn arwain at oedi yn natblygiad arferion y meddwl, a bod pobl awtistig yn cael anhawster deall cyflyrau meddyliol eraill. Cydnabyddir bwlch yn ymchwil felly, ynglŷn â’r effaith ffactorau ysgogol cymdeithasol ar ddatblygiad a gwybyddiaeth gymdeithasol mewn plant â CSA a sut y gellir gwella hyn (Chavallier, 2012). Bwriada’r awdur ymchwilio i hyn ymhellach o fewn yr ymchwil mewn sefydliad addysgol go iawn i ddarganfod y ffyrdd mae ysgolion cynradd yn medru sicrhau cymhelliant cymdeithasol dysgwyr ar y sbectrwm awtistig.
2.5 Diffinio cynhwysiant ac addysg gynhwysol
Caiff addysg gynhwysol ei ddiffinio fel ‘proses sy’n rhoi i bob disgybl gyfleoedd cyffredin mewn ffyrdd sy’n berthnasol i’w hanghenion, ac sy’n sicrhau eu bod yn perthyn yn llawn i’r gymuned ysgol’ (Ll.C, 2016, t. 2). Atgyfnertha Glazzard et al (2010) pwysig yw bod pob plentyn, gan gynnwys plant ag ADY, yn cael cyfleoedd cyfartal i gyfrannu a chymryd rhan ym mhob agwedd ar fywyd yr ysgol. Cytuna Donaldson (2015) â hyn wrth feirniadu’r cwricwlwm presennol (Ll.C, 2008) gan fynegi bod ‘angen dull ehangach a mwy cynhwysol o weithredu’ (Donaldson, 2015, t.94) ac felly cyhoeddir cwricwlwm cynhwysol, newydd i Gymru. Ystyrir yr angen i weithredu hyn yn barhaus er mwyn anelu at sicrhau bod ‘pob plentyn a pherson ifanc yn cael ystod o gyfleoedd addysg a dysgu, gan gynnwys cyfleoedd i feithrin sgiliau personol a chymdeithasol’ (Ll.C, 2015a,t.2). Wrth weithredu hyn, gwelir modd i gynllunio cyfleoedd dysgu briodol a heriol i bob dysgwyr heb eu rhwystro wrth gyrraedd eu llawn botensial (Glazzard et al, 2015).
Amlinella  Donaldson (2015, t.54), strwythur cynhwysol y cwricwlwm wrth i’r holl blant a phobl ifanc ‘yn gwneud cynnydd ar hyd yr un continwwm, heb ystyried unrhyw anghenion dysgu ychwanegol sydd ganddynt.’ Serch hynny, pwysig yw cydnabod bod dysgwyr â CSA ar ‘sbectrwm’, ac mae ganddynt anawsterau amrywiol ac anghenion dysgu gwahanol iawn (Estyn, 2019, t.3). Er hyn, anghytuna Thomas a Loxley (2001, 2007) gyda’r camsyniad bod plant arbennig angen athrawon arbennig a chwricwlwm arbennig, mewn gwirionedd y peth pwysig mewn addysg yw athrawon sydd yn frwdfrydig, yn amyneddgar ac yn sensitif. Yn ogystal, deallir bod cynhwysiant yn herio ysgolion i ddatblygu eu galluoedd yn barhaus er mwyn estyn allan at amrywiaeth o ddysgwyr (Ainscow, 2000) trwy ddatblygu addysgeg gymdeithasol sy'n cysylltu dysgwyr unigol â'u ffyrdd eu hunain o ddysgu (Corbett, 2001).  Wrth wneud hyn, caniateir i ddysgwyr ag ADY oresgyn unrhyw rwystrau rhag dysgu mewn ysgolion prif ffrwd.
2.6 Cynhwysiant mewn ysgolion prif ffrwd 
Yn Lloegr, diffiniwyd ADY fel ‘a disablity that prevents or hinders him or her from making use of facilities generally provided for others of the same age in mainstream schools’ gan Children and Families Act (2014, t.3). Ategir y ddadl nad yw disgyblion ag awtistiaeth yn gallu dysgu mewn ysgolion prif ffrwd felly, sef adlewyrchiad clir o faterion allweddol amlygwyd gan Warnock (2005). I’r gwrthwyneb, cyhoedda Estyn (2020a) arfer dda ysgolion prif ffrwd sy’n darparu cymorth eithriadol i ddisgyblion ar y sbectrwm awtistig ac i’r rhai sy’n aros am ddiagnosis. Profwyd felly, modd i integreiddio plant ag ADY yn llwyddiannus, gan gynnwys dysgwyr ag awtistiaeth, mewn ysgolion prif ffrwd gan ddefynghydnyddio systemau cynhwysfawr a chadarn (Estyn, 2020a).
Pwysleisia Carrington a Elkis (2005, t.86) ‘above all, inclusion is about a philosophy of acceptance where all pupils are valued and treated with respect.’ Awgrymwyd er bod cynhwysiant yn aml yn gysylltiedig â gosod disgyblion mewn lleoliadau prif ffrwd, mae cynhwysiant yn ymwneud ag ansawdd y profiad addysgol yn hytrach na'i leoliad. Cytuna Warnock (2005) gan nodi ‘inclusion is not about where you are geographically, but where you feel you belong... many children with SEN never feel like they belong in a large mainstream school’ (2005, t.38). Cydnabyddir bod yna heriau i blant ag awtistiaeth ac nid yw addysg brif ffrwd bob amser yn iawn i bob plentyn a pherson ifanc bob tro. Er hyn, nad yw addysg brif ffrwd pob tro yn iawn i bob dysgwr, ni ddylai hyn rwystro plentyn na pherson ifanc rhag cael ei gynnwys yn llwyddiannus yn ddiweddarach (Ll.C, 2016).











Pennod 3 - Methodoleg
3.1 Moeseg
O fewn y bennod hon, bwriedir trafod y fethodoleg a dulliau ymchwil a ddefnyddiwyd er mwyn archwilio ac ymateb i’r cwestiwn dan sylw. Wrth gynnal y prosiect ymchil, hanfodol oedd ystyried pwysigrwydd cyfrifoldebau moesegol er mwyn cynnal gwaith ymchwil proffesiynol a dilys. Cred Robson (2002, t.65) fod moeseg yn cyfeirio at reolau ymddygiad; fel arfer i gydymffurfio â Chod neu set o egwyddorion. Gwnaethpwyd trwy ddilyn canllawiau BERA (2018) a Chod Ymarfer Moeseg ac Integredd PCYDDS (gwelir y ffurflen foeseg yn atodiad 1).
Cyn cychwyn yr ymchwil, cafwyd caniatâd wrth y Pennaeth i gasglu gwybodaeth gan gynnwys tynnu ffotograffau, fel y gwelir yn enghraifft o’r ffurflen caniatâd yn atodiad 2. Amlyga Homan (1992) perygl bod rhai ymchwilwyr yn meddwl bod cyfrifoldebau moesegol yn dechrau ac yn gorffen gyda’r ffurflen caniatâd yn lle sicrhau cydsyniad parhaus. Fel cytuna Rubin a Rubin (1995), dylai’r ymchwilydd sicrhau ei egwyddorion moesegol trwy gydol yr ymchwil er mwyn amddiffyn y rhai sy'n cymryd rhan. Deallir yr angen i ymchwilio’n sensitif a sicrhau caniatâd gwybodus gwirfoddol pob unigolyn i gymryd rhan yn yr ymchwil, gwnaethpwyd hyn trwy lofnodi ffurflen cydsyniad fel y gwelir yn atodiad 3, a chael cydsyniad llafar wrth ddisgyblion yn barhaus. Cydnabyddir bod hawl gan unrhyw ddysgwyr neu staff tynnu eu caniatâd yn ôl os nad ydynt yn dymuno fod yn rhan ohono fwyach (Alderson, 2000). Yn unol â chanllawiau BERA (2018) ynghylch diogelwch a chyfrinachedd, ni ddatgelwyd manylion unrhyw unigolyn gan warchod gwybodaeth yn ôl Rheoliadau Diogelu Data Cyffredinol (GDPR) (2018), fel y gwelir yn atodiad 1. Yn olaf, ystyrir pwysigrwydd cyfrinachedd ac anhysbysrwydd fel rhan o egwyddorion proffesiynol o fewn Cod Ymddygiad y Cyngor y Gweithlu Addysg (2018). Cyfeirir at yr ysgol fel ‘Ysgol A’ a’r dysgwyr fel ‘Disgybl A’, trwy gydol yr ymchwil a sicrhau bod holiaduron, cyfweliadau a nodiadau tystiolaeth yn ddienw.
3.2 Dulliau casglu gwybodaeth a rhesymeg/ cyfiawnhad
Honna Dawson (2009) bod dau fath o ymchwil addysgol, sef ymchwil ansoddol ac ymchwil meintiol. Er bod y ddau ddull yn ddilys ac yn ddefnyddiol wrth gynnal yr ymchwil, penderfynwyd defnyddio dulliau ansoddol yn bennaf gydag ychydig o ddulliau meintiol megis holiaduron staff. Wrth ddefnyddio dulliau cymysg, ceir mwy o gyfleoedd i archwilio barn, ymddygiad ac agweddau’r cyfranogwyr gan ddefnyddio’r dulliau a nodwyd ym mhennod 1.3. O ganlyniad, defnyddir samplau ar raddfa fechan ac â ffocws penodol a chesglir gwybodaeth am yr achosion a astudir yn unig. Penderfynwyd cynnal ymchwil a chasglu gwybodaeth o ffynonellau cynradd ac eilaidd er mwyn gwirio’r data a chasglwyd drwy ystyried yr hyn y mae ffynonellau eraill yn ei ddangos, sef proses mae ymchwilwyr yn ei galw’n triongli (Grigg, 2014). Atgyfnertha Lywodraeth Cymru (2015a, t.15), ‘Pan fydd ffynonellau data’n gwrthddweud ei gilydd, cynyddir yr angen i ymchwilio ymhellach a’r angen i fod yn ofalus wrth ddod i gasgliadau terfynol’. Hynny yw, trwy gymharu, cyferbynnu a gwneud cysylltiadau rhwng yr ymchwil a chasglwyd, sicrheir dilysrwydd, dyfnder ac ehangder i’r gwaith ymchwil er mwyn dod i gasgliad terfynol.
Gan ystyried y proses triongli ategwyd gan Grigg (2014), cynlluniwyd holiadur i staff sy’n gweithio gyda phlant ag awtistiaeth fel ymchwil cynradd er mwyn archwilio eu barn broffesiynol ynghylch addysg gynhwysol plant ag awtistiaeth mewn ysgol brif ffrwd. Cefnoga Gillham (2007, t.7) mai ateb holiadur yn osod llai o straen a phwysau ar yr ymatebwyr i ymateb yn syth a darperir modd iddynt gymryd eu hamser i ateb a meddwl am y cwestiynau. Ar y llaw arall, dadleua Cohen et al (2011, t.377) bydd holiaduron yn effeithio ar fywyd y cyfranogwyr o ran amser i gwblhau’r offeryn, lefelau bygythiad a sensitifrwydd y cwestiynau, neu oresgyniad posibl o breifatrwydd. Er mwyn osgoi hyn, cynlluniwyd cyfres o gwestiynau caeedig ac agored yn sensitif a gyda pharch er mwyn sicrhau ‘clarity, transparency and avoidance of ambiguity’ (Dunne et al, 2005, t.44). Gellir dadlau bod yna cyfloed cyfyngedig i gysylltu gyda’r ymatebwyr er mwyn iddynt ehangu atebion neu gael eglurhad o gwestiynau, sy’n cysylltu â dadleuon Popper (2004). Roddwyd chwe holiadur i athrawon a chynorthwywyr dosbarth, ystyrir bod hyn yn sampl bach iawn. Felly, penderfynwyd cynnal cyfweliadau â dwy athrawes ddosbarth er mwyn archwilio eu barn ymhellach gyda mwy o ddyfnder, am sut mae’r ysgol yn sicrhau addysg gynhwysol ar gyfer pob disgybl ag awtistiaeth.
Defnyddiwyd y dull o gyfweld ag athrawon er mwyn cysylltu yn uniongyrchol ag amcanion yr ymchwil sef casglu profiadau proffesiynol ynglŷn ag addysg gynhwysol plant ag awtistiaeth mewn ysgol gynradd prif ffrwd. Creda’r awdur bod cynnal cyfweliadau lled-strwythuredig yn ddull hyblyg i ehangu gwybodaeth am y maes ymchwil, tra hefyd caniatáu i’r ymchwilydd holi’n ddyfnach i archwilio barn yr ymatebwyr (Dawson, 2007). Mynna Cohen, Manion a Morrison (2000, t.268) gellid defnyddio cyfweliadau i ddilysu dulliau eraill neu i fynd yn ddyfnach i gymhellion yr ymatebwyr. Cyfeiria Punch (2002, t.325) at y rhagdybiaeth gyffredin bod cyfwelai yn dueddol o guddio eu teimladau gwir ac yn ddweud yr hyn mae’r cyfwelydd eisiau clywed. Cutuna Best a Kahn (2006, t.266) ‘Too often interviewees provide information based on what they think the interviewer wants to hear’. Cydnabyddir felly, pwysigrwydd gofyn cwestiynau mwy agored fel bod modd i’r cyfwelai ehangu ar y wybodaeth mewn ffordd fwy naturiol.
Yn olaf, defnyddiwyd arsylwadau o fewn yr Uned Babanod a’r Uned Iau er mwyn darganfod lefelau ymgysylltiad, ymddygiad a chymhelliant dysgwyr awtistig. O fewn yr Uned Iau, arsylwir ar blant o fewn yn ystod sesiwn neu wers yn nosbarth prif ffrwd i nodi unrhyw wahaniaethau mewn ymddygiad, gan gynnwys sut maent yn rhyngweithio gyda phlant eraill a darganfod ymarfer gynhwysol. Dadleua Brown (2015) mai plant yn newid mewn ymddygiad yn aml ac felly nid yw dulliau traddodiadol o gasglu data yn gynrychiolaeth wir o fywyd y dosbarth (Brown, 2015). Felly, defnyddiwyd y dull Mosaig gan Clark a Moss (2001) fel ymchwil archwiliadol er mwyn cael mewnbwn dyfnach o fyd plentyn ifanc sydd ag awtistiaeth, gan ystyried y rhagdybiaeth bod plant yn ‘experts of their own lives’ (Clark, 2004). Cefnoga Siencyn (2013) mai’r dull mosaig yn fframwaith effeithiol i sicrhau bod llais y disgybl yn gynwysedig a bod lles y plentyn yn ganolog yn yr ymchwil. Defnyddir cymysg o ddulliau ymchwil traddodiadol, megis arsylwadau a chyfweliadau sy'n arwain at fewnwelediadau i'r hyn sy'n helpu'r plentyn i ddysgu. Er hyn, cydnabyddir pwysigrwydd iaith o fewn y dull, fel dadleua Fraser (2004, t.25) ‘the child must have a vocabulary and conceptions that are capable of relating to the context of the researcher’s concerns.’ Serch hynny, mae gan y dull yma potensial fel offeryn i’w ddefnyddio gyda phlant hŷn, yn enwedig y rhai ag anawsterau cyfathrebu (Clark a Moss, 2001). At hyn, deallir bod y dull Mosaig yn ffordd fwy ymarferol o ymchwilio ac felly’n fwy addas i’w ddefnyddio wrth wneud ymchwil gyda phlant, yn enwedig ar gyfer plant ar y sbectrwm.

















Pennod 4 - Canlyniadau a Thrafodaeth 
O fewn y bennod yma, bwriedir trafod canlyniadau’r ymchwil cynradd a chasglwyd o fewn ysgol gynradd, ynghyd â’u cyplysu gyda’r canfyddiadau a chanfuwyd o’r adolygiad llenyddiaeth. Dadansoddwyd y canlyniadau yn ofalus ar ôl cwblhau'r broses gasglu, gan gynhyrchu canlyniadau meintiol ac ansoddol.
4.1 Canlyniadau’r holiaduron a chyfweliadau
Cyflwynwyd yr holiadur i ddwy athrawes dosbarth, un sydd yn Gydlynydd anghenion dysgu ychwanegol (ALNCo) a phedair cynorthwywraig yn yr Uned Iaith a Lleferydd. Allan o'r chwe holiadur a roddwyd, dim ond pedwar sydd wedi'u dychwelyd sydd yn sampl bach iawn a gall effeithio ar ddibynadwyedd yr ymchwil. Gan ystyried hyn, penderfynwyd dadansoddi canlyniadau’r holiaduron ynghyd â’r cyfweliadau staff a dysgwyr, er mwyn sicrhau triongli, fel y soniwyd ym mhennod 3. Gwelwyd wrth gyfweld ag oedolion, eu bod yn ateb yn ffeithiol i’r cwestiynau yn hytrach nag ehangu a chyflwyno barn, sy’n cyfateb â dadleuon Best a Kahn (2006) a Punch (2002). Serch hynny, amlygwyd o’r atebion yr holiadur (gwelir atodiad 4) bod cytundeb cyffredinol ymysg addysgwyr ynghylch pwysigrwydd sicrhau ymarfer gynhwysol ar gyfer pob dysgwr mewn ysgol prif ffrwd.
I ddechrau, gofynnwyd i’r athrawon dosbarth yr Unedau Iaith a Lleferydd sawl plentyn sydd yn eu dosbarthiadau a faint o’r nifer hynny sydd wedi derbyn diagnosis ffurfiol o awtistiaeth.







Ffigur 1
Dengys canlyniadau ffigur 1 graddfa’r mater o fewn yr ysgol gan mai fwy na hanner o’r plant wedi derbyn diagnosis ffurfiol o awtistiaeth. Gwelir arwydd clir felly, bod nifer y disgyblion â CSA yn cynyddu mewn ysgolion prif ffrwd. Gan gyfeirio nôl at gyfradd awtistiaeth yn y Deyrnas Unedig ag amlygwyd gan autism.org.uk (2015), cydnabyddir bydd pob athro ar ryw adeg yn ystod ei gyrfa yn debygol o fod yn gyfrifol am addysgu plentyn ag awtistiaeth. Ymhellach, yr hyn sy’n ddiddorol yn y data hwn yw’r nifer o blant sydd wedi derbyn diagnosis yn barod o fewn yr Uned Babanod, sy’n anghyffredin yn ôl gwefan Ambitious About Autism (2019). Sonnir mai iaith a datblygiad cymdeithasol yn rhan mor bwysig o benderfynu ar ddiagnosis ffurfiol ac felly yn fwy tebygol o gael diagnosis yn ddiweddarach (Ambitious About Autism, 2019). Noda theori Wing (1988) bod awtistiaeth yn fwy anodd i nodi ymhlith plant sydd ag iaith dda a deallusrwydd cyffredinol, fel y gwelwyd gyda’r dysgwyr iau. I’r gwrthwyneb, canfu arsylwadau a chasglwyd o fewn y dosbarth Uned Babanod bod bron pob un o’r dysgwyr â diffyg unrhyw iaith lafar sy’n arwydd amlwg iawn o awtistiaeth. Felly, cynigir rheswm posib dros y diagnosis cynnar ymhlith y dysgwyr ifanc i gymharu â’r dysgwyr iau.
Yn debyg, mewn ymateb i gwestiwn 3 yr holiadur (atodiad 4), amlygodd y ddwy athrawes bod yna plant o fewn y dosbarth sydd yn dangos arwyddion o awtistiaeth ond heb dderbyn datganiad ffurfiol eto. Gellir deall felly, gwendidau amlwg yn y broses diagnosis o awtistiaeth mewn ysgolion prif ffrwd. Penderfynwyd archwilio’r mater ymhellach gan gyflwyno cwestiwn i’r cyfwelai sef ‘Sut ydych chi’n penderfynu ar ddarpariaeth ar gyfer y plant sydd yn dangos arwyddion o awtistiaeth ond heb dderbyn diagnosis ffurfiol eto?’. Pwysleisia Cyfwelydd A rôl y staff ynghyd â’r ymwelwyr iechyd sydd yn ymdrin â’r plant o oedran cynnar er mwyn nodi’r arwyddion yn gynnar a phenderfynu ar gefnogaeth briodol ar eu cyfer. Fel noda Estyn (2018) yn y rhan fwyaf o ysgolion, mae staff yn defnyddio ystod eang o ddulliau i sicrhau eu bod yn nodi anghenion disgyblion yn gynnar. Cywir yw’r ffaith felly, bod ymyrraeth gynnar yn allweddol i weithredu strategaethau addysgu llwyddiannus ar gyfer disgyblion â CSA yn ogystal â phlant â rhwystrau iaith (Fraser, 1998).
‘Pa mor aml ydy’r plant awtistig yn mynychu sesiynau prif ffrwd?’ 
Yn diddorol, casgliwyd atebion gwahanol rhwng y ddwy Uned ynghylch cwestiwn 5 yr holiadur. Gan ystyried y plant awtistig yn yr Uned Iau, dywed ‘Yn gyffredinol, unwaith bob dydd gan amrywio yn ôl gallu’r plentyn’ (Cyfranogwr A). Yn wahanol, honna staff yn yr Uned Babanod, ‘Dydy’r plant ddim yn mynychu sesiynau gyda’r dosbarthiadau prif ffrwd ond yn cymryd rhan mewn gweithgareddau megis yr Eisteddfod a’r gwasanaethau’ (Cyfranogwr B). Beirniada Estyn (2018) nid yw ysgolion yn wneud digon i ddatblygu dulliau cynhwysol ar gyfer disgyblion ag ADY. Pwysleisia’r Cwricwlwm Cenedlaethol (2008) mae gan ysgolion cyfrifoldeb i ddarparu cwricwlwm eang a chytbwys i bob disgybl ac atgyfnertha Donaldson (2015) hyn. Pwysleisia egwyddorion drafft y Cod Ymarfer ADY (2018) addysg fwy cynhwysol gan sicrhau gwell mynediad i’r cwricwlwm i blant a phobl ifanc ag awtistiaeth (Ll.C, 2018b, t.50). Er hyn, gellir dadlau nid oes digon o gyfeiriad at blant â CSA o fewn y dogfen gan fod dim ond un pwynt yn cyfeirio at awtistiaeth ar hyn o bryd. Fodd bynnag, pwysig yw ystyried mae cydnabod unigolrwydd yn bwysig, ‘but it needs to be managed in a way that puts neither the individual nor the class at a disadvantage’ (Rose a Howley, 2007, t.3). Er hyn, gan ystyried y ffaith bod pob plentyn yn yr Uned Babanod â diffyg iaith, gellir dadlau trwy heb darparu digon o gyfleoedd i’r plant dysgu gyda'u cyfoedion cael effaith ar eu datblygiad. Trafodir hyn ymhellach wrth ddadansoddi cwestiwn 6 yr holiadur isod. 








Ffigur 2
Gofynnwyd i’r oedolion sgorio datganiadau sy’n ymwneud â chynhwysiant o fewn yr ysgol. Cyflwyna ffigur 2, cytunodd 50% o’r ymatebwyr bod y plant ag awtistiaeth yn elwa o fynychu sesiynau prif ffrwd, a 25% bellach yn cytuno’n gryf. Mae’r canfyddiad hwn yn unol â chanfyddiadau theori adeileddiaeth gymdeithasol Vygotsky (1978) o’r ‘parth datblygiad procsimol’, lle nodir y bydd plant yn symud ymlaen i gam nesaf yn eu datblygiad trwy ryngweithio ag eraill. Gellir dadlau felly, gan ystyried y dysgwyr Uned Babanod, bydd heb fynychu sesiynau prif ffrwd yn atal rhyngweithio cymdeithasol â chyfoedion. Er hyn, ystyrir bod chwarter o’r ymatebwyr yn anghytuno gyda’r datganiad bod y plant yn elwa o’r sesiynau.  Fodd bynnag, gan fod maint y sampl yn un bach, rhaid arfer y gofal, gan ei fod yn bosibl nad yw hyn yn gynrychiolaeth o'r rhan fwyaf o athrawon yn yr ysgol. Serch hynny, tynna Allan (2003) at y ffaith y dylai pawb sy'n ymwneud â chynhwysiant ystyried i ba raddau y mae eu gweithredoedd eu hunain yn creu rhwystrau i gynhwysiant (Allan, 2003). Atgyfnertha arsylwadau'r ymchwilydd o fewn sesiwn dosbarth prif ffrwd bod yr athro yn gostwng ei disgwyliadau o alluoedd Plentyn A heb sylwi, cafodd hyn effaith negyddol ar ei hunanhyder a chynhwysiant o fewn y dosbarth felly. Amlyga Estyn (2020) mewn arfer dda ysgolion prif ffrwd, cynlluniwyd cyfleoedd digonol i ddisgyblion fynd i’r afael â’u targedau a chyfateba hyn â barn Spooner (2011) bod angen gosod cyfleoedd dysgu priodol a heriol i bob dysgwr.
			Ffigur 3
Dengys ffigur 3, cytuna rhan fwyaf o’r ymatebwyr bod ganddynt gyfathrebu gryf rhwng rhieni, gwasanaethau allanol ac ysgolion eraill a nododd un cyfranogwr bod cydweithrediad rhieni yn eithaf gwael o fewn yr Uned. Dywed ‘Mae’n anodd sicrhau cydweithrediad cryf gyda rheini pan nad yw rhai yn dod i gyfarfodydd neu nosweithiau rhieni i drafod addysg eu plentyn, ond mae gennym ni llyfrau cyswllt sy’n nodi unrhyw wybodaeth er mwyn cyfathrebu’ (Cyfwelydd B). Amlyga damcaniaeth ymglymiad Bowlby (1969) effaith sylweddol diddordeb rhieni mewn addysg gynnar eu plentyn a gall diffyg hyn dilyn at ymglymiad gwael. Dengys astudiaeth achos Estyn (2020) defnydd effeithiol o Raglen Cysylltu Teuluoedd mwyn helpu rhieni i gefnogi gwaith eu plentyn sydd ag ADY. At hyn, argymhella Llywodraeth Cymru (2015a) i ysgolion defnyddio pecyn cymorth ‘Wynebu’r her gyda’n gilydd (YGaTh)’ i wella ymgysylltiad teuluoedd mewn addysg eu plentyn.
4.2 Canlyniadau arsylwadau
Ffigur 4
Un rhwystr sylweddol i blant awtistig sydd â diffygion cymdeithasol yw dealltwriaeth eu cyfoedion o’r cyflwr, canfu ymchwil mai dros 40% o blant â CSA wedi cael eu bwlio yn yr ysgol (autism.org.uk, 2015). Atgyfnerthir y syniad y gall amseroedd cymdeithasol megis amser chwarae ac amser cinio fod yn anodd i blant awtistig (Glazzard et al, 2015). Er mwyn archwilio hyn, penderfynwyd cynnal arsylwadau anffurfiol yn ystod amser chwarae a chinio i nodi unrhyw wahaniaeth mewn ymddygiad, rhyngweithio a chyfathrebu o’i gymharu â mewn dosbarthiadau prif ffrwd. Dangosodd y plant awtistig anawsterau amlwg mewn rhyngweithio a chyfathrebu gydag eraill sy’n cyfateb â chanlyniadau ffigur 4 sef cwestiwn 9 yr holiadur. Er mwyn cefnogi’r dysgwyr, awgryma National Austistic Society (2011) system ‘Buddy’ o fewn yr ysgol i annog plant prif ffrwd i fod yn ffrind i blentyn â CSA yn ystod amseroedd chwarae, er nodir y gall disgyblion teimlo bod eu cyfrifoldeb yn faich (NAS, 2011, t.9).
Gan ystyried ymddygiad dysgwyr ag awtistiaeth, nid oedd hyn yn broblem amlwg o fewn y dosbarthiadau ag arsylwyd ynddo. Pwysig yw nodi bod gan Blentyn B yng Nghyfnod Allweddol Dau, cyflwr ‘Pathological Demand Avoidance’ (PDA) sy’n cael ei chydnabod fel rhan o’r sbectrwm awtistiaeth. Gellir deall bod PDA yn effeithio’n sylweddol ar ymddygiad plentyn CSA a’u gallu i ymgymryd yn llawn mewn bywyd yr ysgol (NSA, 2020). Amlyga Cyfwelydd A ‘Dydy PDA ddim wedi cael ei adnabod fel term swyddogol o fewn Sir Gaerfyrddin ar hyn o bryd sy’n effeithio ar allu’r ysgol i ddarparu’r cymorth iddo fe’. Hanfodol yw bod athrawon yn deall sut mae PDA yn wahanol i awtistiaeth oherwydd gall rhai strategaethau sy'n gweithio i blant â CSA yn wneud pethau'n waeth i blant ag PDA (Langton a Syson, 2019, t.7). Atgyfnerthir ateb un cyfranogwr (atodiad 4) yr holiadur bod angen hyfforddiant pellach ynglŷn â’r cyflwr.
4.3 Canlyniadau Dull Mosaig 
Gan gyfeirio yn ôl at bennod 3, profwyd dadleuon Fraser (2004) ynghylch bwysigrwydd iaith o fewn y Dull Mosaig yn gywir. Gwelwyd fod hyn yn her sylweddol i’r ymchwilydd oherwydd bod y plentyn dan sylw â diffyg iaith lafar ac achosodd hyn problemau wrth gasglu tystiolaeth. Felly, pe gallai'r ymchwilydd gynnal yr ymchwil eto gan ddefnyddio'r dull hwn, byddai'n fuddiol defnyddio dulliau amrywiol i ddod o hyd i dystiolaeth, megis tynnu llun o'r hyn sy'n eu helpu i ddysgu. Serch hynny, wrth arsylwi ar Blentyn C yn ystod y cyfnod, cydnabuwyd patrymau clir sy’n adlewyrchu cysyniad Wing (1988) ynglyn a’r Triawd o Amhariaethau, a soniwyd ym mhennod 2, fel rhwystr amlwg i gynhwysiant y plentyn. Felly, penderfynwyd canolbwyntio ar yr anawsterau Iaith a chyfathrebu, anhyblygedd meddwl ac ymddygiad a rhwystrau cymdeithasol fel rhan o’r Dull Mosaig (Clark a Moss, 2008).
Iaith a chyfathrebu 
Fel y soniwyd ynghynt, nid oes gan Blentyn C unrhyw iaith lafar ac yn defnyddio ystumiau llaw a synau yn unig. Ystyrir damcaniaeth y ‘system ecolegol’ a datblygwyd gan Bronfenbrenner (1979) i amlygu sut mae’r amgylchedd ehangach yn effeithio ar ddatblygiad a thwf y plentyn. ‘A chaotic classroom environment, characterized by high levels of noise, too many changes, or by low levels of structure and routine, generally offers poor learning environments’ (Maxwell, 2010, t.83). Awgrymir felly, rheswm posib dros ddiffyg datblygiad iaith yw amgylchedd dysgu aflonyddgar, sy’n cyfateb â sefyllfa ddyddiol y plentyn dan sylw o fewn uned. Pwysleisia Glazzard et al (2015) pwysigrwydd dealltwriaeth athrawon ynglŷn â sut i gyfathrebu gyda’r plentyn. Felly, gwelwyd arfer dda o fewn yr ysgol wrth i’r staff defnyddio strategaeth ‘Intense Interaction’ a chyflwynwyd gan Nind a Hewett (1994). Arsylwyd yr athrawon yn dynwared ei synau a symudiadau gan mai dyna’r iaith y mae’r plentyn yn ei defnyddio ac yn gyfarwydd â defnyddio. O ganlyniad, gwelir modd i hybu cynhwysiant y plentyn o fewn y dosbarth trwy ganiatáu iddynt fynegi ei deimladau a chyfathrebu ag eraill. Yn ôl gwefan icommunicate (2020) mae’r strategaeth yn ffordd effeithiol o agor drysau i Blentyn C sydd â diffyg iaith a phrofwyd yn llwyddiannus ymysg unigolion ag anawsterau dysgu a chyfathrebu dwys. Cefnoga Frederickson and Cline (2009) trwy ddiffinio cyfathrebu effeithiol fel un sy'n cydnabod ffurfiau iaith a rennir mewn modd rhyngweithiol sy'n cyfleu ystyr. Ynghyd â hyn, gwelwyd defnydd o system cyfathrebu cyfnewid lluniau (PECS) wrth gyfathrebu’r disgybl trwy gyfnewid llun neu symbol a ddymunir i berson arall, mewn cyfateb am yr eitem honno. Amlyga Llywodraeth Cymru (2018c, t.22) effeithiolrwydd y strategaeth gan nodi gwelwyd cynnydd sylweddol mewn cyfathrebu digymell i ofyn am wrthrychau ymhlith plant awtistig. Ar ôl y cam hwn, gwelwyd yr athro yn annog Plentyn C i ddefnyddio ymadrodd syml o ‘Fi eisiau’ cyn cynnig y llun. Wrth ddatblygu iaith lafar Plentyn C, gwelir modd i atal anawsterau iaith rhag bod yn rhwystr posibl i gynhwysiant (Glazzard et al, 2015).
Anhyblygedd meddwl ac ymddygiad
Amlyga Estyn (2019) bod gan dros hanner y dysgwyr awtistig anhawster dysgu a phatrymau ymddygiadol anhyblygrwydd tra bod eraill yn rhagori’n academaidd ond yn gallu profi anawsterau dwysach o ran rhyngweithio gymdeithasol. Wrth arsylwi ar Blentyn C, profwyd fod hyn yn wir gan ei fod yn dangos anawsterau cyfathrebu dwys ond yn rhagori mewn ymarferion meddwl megis gwneud patrymau ailadroddus (gwelir atodiad 5). Er hyn, dengys anhawster wrth ddefnyddio sgiliau echddygol manwl sy’n unol â chanfyddiadau ymchwil sy’n profi y gall plant awtistig fod blwyddyn ar ei hôl hi mewn sgiliau echddygol manwl o'u cymharu â'u cyfoedion (Wieder, 2018). Er mwyn medru gwella hyn, gwelwyd fod yr athrawes yn ceisio defnyddio dull dysgu gweledol gan Hattie (2012) er mwyn ystyried dysgu trwy lygaid y dysgwr gan ddefnyddio diddordebau'r plentyn i hybu cymhelliant. Roddwyd dewis i’r plentyn rhwng dwy gêm neu degan ac yna defnyddio’r datganiad ‘Rwy’n gweithio am...’ er mwyn ennyn eu cymhelliant i gyflwyno’r dasg megis symud blociau o un plât i’r llall (gwelir atodiad 6).

Rhwystrau cymdeithasol
Diffinia Goleman (1995) deallusrwydd emosiynol fel cydblethiad o sgiliau cymdeithasol; ymwybyddiaeth gymdeithasol; hunanymwybyddiaeth a hunanreolaeth. Mae plant ag awtistiaeth yn dangos anhawster sylweddol gyda hyn oherwydd bod ganddynt broblemau datblygiad cymdeithasol yn enwedig diffyg sgiliau cymdeithasol a diffyg empathi. Gwelwyd fod hyn yn berthnasol iawn wrth arsylwi Plentyn C, ni ddangosodd y dysgwr unrhyw a phrofwyd cysyniad o social rewards Baron-Cohen et al (1985) yn gywir felly. Amlyga Vygotsky (1978) mai cyfathrebu'n datblygu trwy ryngweithio cymdeithasol, felly gellir deall bod diffyg cyfleoedd i gymdeithasu yn arwain at effaith negyddol ar ei datblygiad iaith. Ymhellach, cyflwynwyd amserlen weledol o’r dydd  a storiâu cymdeithasol gan Grey (1994) wedi'i gynllunio fel storiâu byr ar gyfer plant awtistig i ddeall sefyllfaoedd cymdeithasol ac ymateb gydag ymddygiad a dealltwriaeth gymdeithasol briodol (Ozdemi, 2010). Ystyrir bod storiâu cymdeithasol yn cyd-fynd â Damcaniaeth y Meddwl (Costa a Kallick, 2008), fel y soniwyd ym mhennod 2. Cynigir bod cael arferion meddwl yn caniatáu i unigolion deall barn, dymuniadau a chredoau rhywun arall, sy'n rhywbeth y mae plant â CSA yn aml yn ei chael hi'n anodd mewn sefyllfaoedd cymdeithasol. Amlinella Estyn (2020) arfer dda Ysgol Bro Pedr wrth gyflwyno hyfforddiant i’r holl staff ar ddefnyddio storïau cymdeithasol wrth weithio gyda disgyblion â CSA. At hyn, ystyrir defnydd o Grwpiau chwarae wedi’i strwythuro (SPG) a chefnogwyd gan Lywodraeth Cymru (2018c, t. 16) a gall fod yn effeithiol iddynt feithrin sgiliau cymdeithasol plant awtistig trwy gynnwys cyfoedion fel modelau rôl. Fodd bynnag, cydnabyddai’r awdur bod y dystiolaeth o blaid y dull yn un bychan sy’n amlygu bod yna bwlch yn ymchwil ynghylch eu heffeithiolrwydd tymor hir ar gynhwysiant y plentyn.










Casgliad
5.1 Adlewyrchu ar fwriad y prosiect ymchwil
Prif nod y prosiect ymchwil oedd archwilio effeithiau awtistiaeth ar gynhwysiant plant ag awtistiaeth. Bwriad yr ymchwil mewn ysgol gynradd profiad dewisol oedd archwilio i’r ffyrdd y mae ysgolion yn sicrhau darpariaeth briodol ar gyfer dysgwyr awtistig sy’n dangos anawsterau sy’n eu hatal rhag dysgu.
5.2 Prif bwyntiau a godir
Un o’r canfyddiadau mwyaf arwyddocaol sy’n deillio o’r ymchwil hwn yw’r Triawd o Amhariaethau a phrofwyd fel anawsterau sy’n achosi rhwystrau rhag cael eu cynnwys mewn ysgolion prif ffrwd. Cyfeiriwyd at nifer o ddamcaniaethau adeileddol cymdeithasol i esbonio hyn o fewn yr astudiaeth. Dengys ystod eang o arfer dda o fewn ysgolion prif ffrwd, a chanfuwyd fod dulliau gweledol yn gweithio’n effeithiol iawn ar gyfer dysgwyr awtistig sydd ag anawsterau cymdeithasol, ieithyddol a meddyliol. Un ffactor pwysig amlygwyd gan yr ymchwil yw diagnosis cynnar er mwyn sicrhau’r cyfleoedd gorau ar gyfer pob plentyn i ffynnu o fewn yr ysgol ac am weddill eu bywydau.
Profwyd nid yw sicrhau cynhwysiant ar gyfer dysgwyr â CSA heb ei heriau ar gyfer athrawon. Amlygwyd yn glir o fewn yr ymchwil, nid yw cynhwysiant yn meddwl gosod plentyn â CSA mewn ysgol prif ffrwd yn unig, angen i ysgolion darparu mwy o gyfleoedd i’r dysgwyr cael eu cynnwys mewn cymdeithas lawn yr ysgol. Cydnabuwyd trwy integreiddio disgyblion ag awtistiaeth yn well mewn amgylcheddau prif ffrwd bydd y plant yn teimlo eu bod yn perthyn ac yn barod i ddysgu ochr yn ochr â’u cyfoedion.
5.3 Awgrymiadau ar gyfer ymchwil pellach 
Cydnabuwyd bwlch yn ymchwil ynglŷn â chynhwysiant plant mewn gwahanol sefydliadau.  Hyd yn hyn, nad oes tystiolaeth glir ar fuddion cymharol wahanol fathau o leoliad ysgol, boed yn ysgol arbennig, yn ysgol brif ffrwd neu'n uned ar gyfer plant â CSA. Ymhellach, awgrymwyd ymchwil pellach ynglŷn â hyrwyddo llais y plentyn ynghylch penderfyniadau am eu haddysg, yn unol ag erthygl 12 o Gonfensiwn y Cenhedloedd Unedig a’r Hawliau Plant (CCUHP) (2007). At hyn, ar ôl archwilio barn staff yn yr ymchwil, teimlir bod angen ymchwil pellach ynglŷn â hyfforddiant ysgolion i gefnogi anghenion pob dysgwyr, megis PDA.    


                              
1.5 Dysgu proffesiynol 
Wrth gynnal yr astudiaeth, teimlir bod arfer a dysgu proffesiynol yr awdur wedi datblygu yn llwyr o ganlyniad i'r ymchwil. ‘The biggest effects on student learning occur when teachers become learners of their own teaching’ (Hattie, 2009, t.22). Canfu'r awdur heriau plant ag ADY o fewn yr ysgol ac yn adnabod y strategaethau mwyaf effeithiol er mwyn goresgyn unrhyw rwystrau rhag dysgu cynhwysol.
5.4 Diweddglo 
I gloi, y canfyddiad mwyaf arwyddocaol sy’n deillio o’r ymchwil yw’r ffaith bod hyblygrwydd athrawon yn nodwedd hanfodol o ystafell ddosbarth cynhwysol. Deallir bod angen i bob unigolyn sy’n gysylltiedig ag addysg plentyn ag awtistiaeth gallu addasu eu dulliau i gefnogi ystod eang o anghenion. Atgyfnerthir pedwar diben y cwricwlwm amlinellwyd gan Donaldson (2015) trwy sicrhau cyfleoedd gorau i bob plentyn llwyddo serch unrhyw anghenion ychwanegol sydd ganddynt. Gyda’r hyfforddiant, y strategaethau a’r gefnogaeth iawn, gall bron pob plentyn a pherson ifanc sydd angen cymorth ychwanegol gael ei gynnwys yn llwyddiannus mewn addysg brif ffrwd (Ll.C, 2016).

National Austistic Society (2018) – https://www.autism.org.uk/ (Darllenwyd 13 Mawrth 2020).
Icommunicatetherapy (2020) - https://www.icommunicatetherapy.com/child-speech-language/autism-spectrum-disorder-asd-children/intensive-interaction-autism/ (Darllenwyd 17 Mawrth 2020).
'Mae plant ag awtistiaeth yn elwa o fynychu sesiynau prif ffrwd'


Cytuno'n gryf	Cytuno 	Anghytuno	1	2	1	

'Mae cyfathrebu rhwng rhieni, gwasanaethau allanol ac ysgolion yn effeithiol'


Cytuno'n gryf	Cytuno	Anghytuno	1	2	1	


Oes yna wahaniaeth rhwng y fordd y mae plant eraill yn ymateb i blentyn CSA ar yr iard o'i gymharu â mewn dosbarthiadau?


Ymddygiad	Rhyngweithio	Cyfathrebu	2	4	3	


Nifer o blant o fewn y dosbarthiadau Uned sydd wedi derbyn diagnosis o awtistiaeth

Nifer o blant yn y dosbarth	
Uned Iau	Uned Babanod	9	7	Wedi derbyn diagnosis	
Uned Iau	Uned Babanod	4	4	

Targedau    

Targed   1  Datblygu’r elfen wybyddol a deallusol   o fewn y r aseiniad.   Rwyf wedi  gwella   hyn trwy  sicrhau bod pob trafodaeth yn cael ei gefnogi  gan dystiolaeth.  

Targed   2  Dechrau cyfuno safbwyntiau  i ddangos darllen ehangach.   Rwyf wedi cyfeirnodi mwy nag un ffynhonnell gyda’i gilydd sy’n gwneud yr  un pwynt.  

Targe d   3  Gosod teitl ar ddechrau pob darn ysgrifenedig.   Ar ddechrau pob tudalen, nodwyd rhif y bennod, teitl neu is - bennawd.  

Targe d   4  Gwneud defnydd gofalus o’r Llawlyfr Cyfeirnodi Harvard .   Rwyf we di gwella hyn trwy gofnodi ffynonellau  yn y Rhestr Gyfeirnodi yn  ofalus  gan ddilyn y Llawlyfr Cyfeirnodi Harvard.  

Targed   5  Cyfeirio at theorïau/damcaniaethau ehangach o ddysgu.   O fewn yr aseiniad, cefnogwyd pwyntiau’r ymchwil gyda gwaith ymchwil ar  theorïau ddysgu we di cyfoethogi ychydig yn fwy.  

   

